காவிரி நடுவர்மன்ற மேல்முறையீட்டு வழக்கில் இன்று (16.02.2018) வழங்கப்பட்ட தீர்ப்பு மகிழ்ச்சியையும் -அதிர்ச்சியையும் ஒரே நேரத்தில் அளித்துள்ளது. காவிரி மேலாண்மை வாரியம் உடனடியாக அமைக்கப்படவேண்டும் என மத்திய அரசிற்கு உத்தரவிட்டுள்ளது மகிழ்ச்சியையும், தமிழகத்திற்கான நீரின் அளவை 14.75 டி.எம்.சி அளவிற்கு குறைத்தது அதிர்ச்சியையும் அளிக்கின்றது. மேலும் காவிரி நதி தங்களுக்கே சொந்தம் என உரிமை கொண்டாடிய கர்நாடக அரசிற்கு பதிலடி தரும் வகையில், “நதியை யாரும் சொந்தம் கொண்டாட முடியாது” எனவும், “காவிரி நதி இந்தியாவின் தேசிய சொத்து” எனவும் தனது தீர்ப்பில் உச்ச நீதிமன்றம் கூறியுள்ளது வரலாற்றுச் சிறப்பு வாய்ந்த கருத்துக்களாகும்.